Τα εκτός συναλλαγής ακίνητα. Οι αρχαιότητες ειδικότερα στο πεδίο του Εθνικού Κτηματολογίου
Creators: name: Μανιάτη, Δομνα Θεόδωρου
Publisher: name: Aristotle University of Thessaloniki
Year: 2020
Subjects: Εθνικό Κτηματολόγιο
Αρχαιότητες
Αρχαία μνημεία
National Cadastre
Antiquities
Ancient monuments

description: Τα ίχνη μιας μακραίωνης ιστορίας βρίσκονται αποτυπωμένα στην ελληνική γη. Ευρήματα από την προϊστορική και αρχαϊκή περίοδο, έργα της κλασσικής αρχαιότητας, ελληνιστικά, μεσαιωνικά και βυζαντινά μνημεία, δημιουργήματα του λαϊκού πολιτισμού, ίχνη από το πέρασμα άλλων πολιτισμών και διαφορετικών θρησκειών που συνυπάρχουν με τις σημερινές δημιουργίες, τις κατασκευές και τα σύγχρονα έργα τέχνης. Η πολιτιστική κληρονομιά συνδέει την ανθρωπότητα με τις ρίζες της, ενισχύει τους δεσμούς των κοινωνιών, συμβάλλει στη μόρφωση και την αυτογνωσία των μελλοντικών γενεών. Η Ελλάδα βρίθει αρχαιοτήτων. Τα αστικά ακίνητα ανέρχονται σε 6.500 τουλάχιστον, εκ των οποίων τα 180 βρίσκονται στη συνοικία της Πλάκας στην Αθήνα, ενώ οι αρχαιολογικοί χώροι με τον περιβάλλοντα χώρο τους ανέρχονται σε 29.000 τουλάχιστον. Ωστόσο, αρκετά αρχαία ακίνητα μνημεία εμφανίζουν φθορές με το πέρασμα του χρόνου, εκτεταμένες βλάβες από ενέργειες τρίτων ή υφίστανται καταπατήσεις, ενώ πολλές αρχαιότητες είναι άγνωστες στη Πολιτεία, με αποτέλεσμα να μη μπορούν να συντηρηθούν, αξιοποιηθούν κατάλληλα και αναδειχθούν. Ως εκ τούτου, η ανάγκη καταγραφής, συντήρησης και ανάδειξής τους είναι επιβεβλημένη. Η αναγκαιότητα για ένα ολοκληρωμένο σύστημα καταγραφής των χωρικών και περιγραφικών δεδομένων, καθώς και της τεκμηρίωσης των αρχαιοτήτων, αλλά και γενικότερα των εκτός συναλλαγής ακινήτων επιχειρείται σήμερα από το «Ελληνικό Κτηματολόγιο», ενώ αναμένεται να συνεχίσουν οι προσπάθειες ολοκλήρωσης της βάσης δεδομένων ειδικών πληροφοριών για τις αρχαιότητες της ελληνικής επικράτειας, από το ειδικό «Αρχαιολογικό Κτηματολόγιο». Η παρούσα εργασία χωρίζεται σε τρία κεφάλαια. Στο πρώτο κεφάλαιο, επιχειρείται μια εννοιολογική προσέγγιση των εκτός συναλλαγής πραγμάτων. Στη συνέχεια, εξειδικεύονται τα εκτός συναλλαγής ακίνητα και οι διακρίσεις της δημόσιας περιουσίας, καθώς και το νομοθετικό πλαίσιό της. Εν συνεχεία, στο δεύτερο κεφάλαιο παρουσιάζεται η πολιτιστική κληρονομιά υπό το πρίσμα του Συντάγματος, αναλύεται ο Νόμος 3028/2002 για την προστασία των αρχαιοτήτων και εν γένει της πολιτιστικής κληρονομιάς, με έμφαση στα αρχαία ακίνητα μνημεία τα οποία χρονολογούνται έως το έτος 1830 και δευτερευόντως, στο διαχωρισμό τους σε εκείνα που είναι προγενέστερα και μεταγενέστερα του 1453. Παράλληλα, δίνεται έμφαση στη σύνδεσή τους με το Εθνικό Κτηματολόγιο, μέσω της ορθής καταχώρησης και καταγραφής τους. Τέλος, στο τρίτο κεφάλαιο, μελετώνται οι αρχαιότητες ειδικότερα και αποτυπώνονται τα ανακύπτοντα προβλήματα, κυρίως του ιδιοκτησιακού καθεστώτος τους, τα οποία αντανακλώνται στο πεδίο του Εθνικού Κτηματολογίου, μέσω της νομολογιακής θεώρησης και πρακτικής
description: The traces of a centuries-long history are imprinted on the greek soil. Findings from the prehistoric and the archaic period, works of classical antiquity, Hellenistic, medieval and byzantine monuments, folk culture creations, traces of other cultures and different religions coexisting with today’s creations, constructions and contemporary works of art. Cultural heritage connects humanity to its roots, strengthens the bonds within societies, and contributes to the education and self-knowledge of future generations. Greece is full of antiquities. The urban properties add up to at least 6,500, of which 180 are located in the district of Plaka in Athens. Moreover, the archaeological sites and surrounding areas amount to at least 29,000. However, several ancient immovable monuments are worn over time, extensively damaged by third parties or encroached on. In addition, many antiquities are unknown to the State and, thus, cannot be properly maintained, used and showcased. Therefore, the need to register, maintain and display them is imperative. The need for a complete system to record spatial and descriptive data and the documentation of antiquities, but also of non-tradable real estate in general, is currently being attempted by the «Hellenic Cadastre» and the effort for the completion of the greek antiquities special information database made by the special «Archaeological Cadastre» is expected to continue. This thesis is divided into three chapters: The first chapter attempts a conceptual approach to non-tradable things and then focuses on non-tradable real estate, public property and the legal framework as well. The second chapter presents cultural heritage in the light of the Constitution, analyses Law 3028/2002 on the protection of antiquities and cultural heritage in general, and centres on the ancient immovable monuments dating until 1830 and then distinguishes between those before and after 1453. At the same time, emphasis is placed on their connection with the National Cadastre, through their correct entry and registration. Finally, the third chapter studies the antiquities in particular and refers to the emerging problems -mainly of property status- which are reflected upon the National Cadastre, through the case law and practice